Ho lula fatše holim'a pampitšana aphid e qala ho ngolisa ho palesa ea lipalesa, e leng ho etsang hore e omelle ka potlako. Tekanyo ea ho ikatisa ea likokoanyana tsena e phahameng haholo, ke ka lebaka leo ho bohlokoa ho arabela kapele le ho qala kalafo. 17 Basadi ba bangwe bao e bego e le barutiwa ba Jesu ba ile ba hlankela yena le baapostola ba gagwe. (Luka 8:1-3) Le gona ka Pentekoste ya 33 C.E., mo e ka bago banna ba 120 go akaretša le basadi ba ile ba amogela moya wa Modimo ka tsela e kgethegilego. (Bala Ditiro 2:1-4.) Go tšhollelwa moo ka moya o mokgethwa go be go boletšwe e sa le pele ka gore: “Ke [Jehofa] tla tšhollela moya wa ka godimo ga motho yo mongwe le yo mongwe gomme barwa ba lena le barwedi ba lena ba tla porofeta. . . . Ke tla tšhollela moya wa ka le go bahlanka ba banna le ba basadi.” (Joele 2:28, 29) Tiragalong yeo ya mohlolo ya letšatšing la Pentekoste, Modimo o ile a bontšha gore ga a sa thekga Baisiraele ba bahlanogi eupša o thomile go thekga “Isiraele ya Modimo,” yeo e bopšago ke banna le basadi. (Bagal. 3:28; 6:15, 16) Ba bangwe ba basadi ba Bakriste bao ba bego ba tšea karolo modirong wa boboledi lekgolong la pele la nywaga ke barwedi ba bane ba Filipi wa moebangedi.—Dit. 21:8, 9.